  Анжелика Тихонова корреспондент Удмуртиын 100 сюрс 338 адями коронавируслэсь вакциналэсь нырысетӥ компонентсэ пуктӥз ини. 70 сюрс палаез кыкетӥ люкетсэ но басьтӥз. Со сярысь элькунысь тазалыкез утёнъя министерстволэн пресс-службаез ивортӥз. 98 сюрслэсь трос адями «ГамКовидВак» («Спутник V») вакцинаез пуктӥз, 1 сюрс 431-ез – «ЭпиВакКорона», 576-ез – «КовидВак» Ӝыныезлэсь тросэз прививка пуктэмъёс хронической висёнъёсын курадӟись 60 но солэсь трос аресъем муртъёс луо. Пусъём, туннэ нуналлы Удмуртие 110 сюрслэсь трос доза вакцина вуттӥзы ни.  Ватсалом, куартолэзе шутэтскон нуналъёсы вакцинаци ӧз дугдылы. 10 нунал ӵоже элькунамы 20 сюрс пала адями прививка пуктӥз. Тодэ вайытом, толэзь кутсконын Удмуртие 19 сюрслэсь трос доза вакцина вуиз. Тегъёс: Тазалык Ижкар висён Удмуртия коронавирус вакцина  